stanford-oval/wikipedia huggingface dataset:
ชูวิทย์ กมลวิศิษฎ์
อาชีพการเมือง > คดีทุนจีนสีเทา

ในปี 2565 เขามีชื่อเสียงในฐานะเป็นผู้เปิดเผยและเร่งรัดการทำงานของกระบวนการยุติธรรมใน "คดีทุนจีนสีเทา" และเปิดโปงเรื่องราวของเจ้าพ่อจีนเทา "ตู้ห่าว" หรือ ชัยณัฐร์ กรณ์ชายานันท์ เจ้าของผับ "จินหลิง" ที่มีความสัมพันธ์เชื่อมโยงกับนักการเมือง ตำรวจ ผู้มีอิทธิพลในประเทศไทย ชูวิทย์ส่งมอบข้อมูลเครือข่าย 5 เสือทุนจีนสีเทาให้กับพลตำรวจเอกต่อศักดิ์ สุขวิมล และพลตำรวจเอกสุรเชษฐ์ หักพาล จนนำไปสู่การเปิดปฏิบัติการกวาดล้างธุรกิจผิดกฎหมายของชาวจีน
ชูวิทย์เปิดเผยข้อมูลจีนเทาอย่างต่อเนื่องโดยเฉพาะเจ้าพ่อทุนจีนสีเทารายสำคัญ "ตู้ห่าว" จุดเด่นสำคัญในการเปิดเผยข้อมูลของชูวิทย์คือภาพเคลื่อนไหวจากกล้องวงจรปิดภายในผับจินหลิง จนเป็นเหตุให้ตู้ห่าวกับเครือข่ายพรรคพวกถูกอัยการสูงสุดสั่งฟ้องต่อศาล ปัจจุบันยังอยู่ระหว่างคุมขังเพื่อต่อสู้คดีในชั้นศาล และเจ้าหน้าที่จากสำนักงานคณะกรรมการป้องกันและปราบปรามยาเสพติดสามารถยึดอายัดทรัพย์สินของเครือข่ายตู้ห่าวได้ถึง 8,560 ล้านบาท หนึ่งในทรัพย์สินสำคัญที่ถูกเจ้าหน้าที่ยึดอายัดคือ โรงแรมหรูระดับ 5 ดาว ชื่อ ดีวาลักซ์ รีสอร์ท แอนด์ สปา อีกทั้งเจ้าหน้าที่ตำรวจ และเจ้าหน้าที่ตำรวจตรวจคนเข้าเมืองที่เกี่ยวข้องอีกกว่าร้อยนาย ถูกแจ้งข้อกล่าวหาจากการเอื้อประโยชน์ให้กลุ่มทุนจีนสีเทาเข้ามาก่ออาชญากรรมในประเทศไทย
นอกจาการเปิดโปงขบวนการทุนจีนสีเทาจนเจ้าหน้าที่ตำรวจที่มีส่วนเกี่ยวข้องถูกดำเนินคดี ชูวิทย์ยังเปิดโปงสำนักงานคณะกรรมการป้องกันและปราบปรามการฟอกเงินว่ามีส่วนเกี่ยวข้องกับกลุ่มทุนจีนสีเทาบางราย จนเป็นเหตุให้ประธานคณะกรรมการป้องกันและปราบปรามการฟอกเงินลาออกจากตำแหน่ง
ในระหว่างเปิดเผยข้อมูลทุนจีนสีเทา ชูวิทย์ยังตรวจสอบการปฏิบัติหน้าที่ของพนักงานสอบสวนผู้รับผิดชอบคดี โดยพุ่งเป้าไปยังกองบัญชาการตำรวจนครบาลถึงการทำสำนวนสอบสวนที่มีข้อสงสัย และยังเปิดเผยข้อมูลบริษัทของหลานชายพลเอกประยุทธ์ จันทร์โอชา นายกรัฐมนตรี ณ ขณะนั้น ว่ามีส่วนเกี่ยวข้องในการทำธุรกิจเช่าเหมารถทัวร์กับตู้ห่าว
ชูวิทย์ยังเปิดปฏิบัติการแฉคลิปเจ้าหน้าที่ตำรวจกองบังคับการสายตรวจและปฏิบัติการพิเศษ (191) และเจ้าหน้าที่กรมสอบสวนคดีพิเศษบางราย ที่เข้าตบทรัพย์แก๊งชาวจีนที่สวมรอยหลบหนีอยู่ในบ้านพักของอดีตกงสุลใหญ่นาอูรูเพื่อแลกกับการปล่อยตัว  จนเป็นเหตุให้เจ้าหน้าที่ที่เกี่ยวข้องในวันดังกล่าวถูกจับกุมดำเนินคดี
8 ธันวาคม 2565 สมศักดิ์ เทพสุทิน รัฐมนตรีว่าการกระทรวงยุติธรรม มอบเหรียญยุติธรรมธำรง เพื่อยกย่องเชิดชูเกียรติให้กับนายชูวิทย์ จากการเปิดเผยข้อมูลหลักฐาน และแจ้งเบาะแสที่สำคัญเกี่ยวกับคดียาเสพติด ของสถานบันเทิงจินหลิง ให้กับเจ้าหน้าที่ในการปราบปรามกลุ่มทุนจีนสีเทาที่ทำธุรกิจผิดกฎหมายในประเทศ ซึ่งมีส่วนเกี่ยวข้องกับคดียาเสพติด และ 26 กุมภาพันธ์ 2566 มหาวิทยาลัยรังสิต มอบรางวัล "สุริยเทพ" ประจำปี 2566 ให้แก่ชูวิทย์ ในฐานะต้นแบบผู้กล้าตีแผ่ความจริง
11 มกราคม 2566 ชูวิทย์หอบเอกสารหลักฐานสำคัญส่งต่อข้อมูลให้กับรังสิมันต์ โรม สมาชิกสภาผู้แทนราษฎร พรรคก้าวไกล ใช้ในการอภิปรายไม่ไว้วางใจ พลเอกประยุทธ์ จันทร์โอชา  โดยรังสิมันต์ โรม ได้เปิดเผยข้อมูลจีนเทาชื่อ หยู ซินฉี ที่แอบอ้างเบื้องสูงใช้ในการทำมาหากิน จนเป็นเหตุให้พลตำรวจเอกสุรเชษฐ์ หักพาล นำกำลังเจ้าหน้าที่ตำรวจเข้าจับกุม หยู ซินฉี ได้ที่บ้านพักส่วนตัว
อาชีพการเมือง > เปิดโปงเครือข่ายพนันออนไลน์

ชูวิทย์เปิดโปงบ่อนการพนันออนไลน์อย่างต่อเนื่อง โดยรายใหญ่สุดคือเครือข่ายของ "สารวัตรซัว" แห่งเป็นต่อกรุ๊ป หรือ พันตำรวจโทวสวัตติ์ มุครสกุล ดำรงตำแหน่งล่าสุด สารวัตรฝ่ายโยธาธิการ 2 กองโยธาธิการ สังกัดกองโยธาธิการ สำนักงานส่งกำลังบำรุง รับเงินเดือน (ระดับ) ส.3 ขั้น 14 เงินเดือน 32,450 บาท
หลังโดนชูวิทย์แฉเอี่ยวพนันออนไลน์ 9 กุมภาพันธ์ 2566 พลตำรวจเอกดำรงศักดิ์ กิตติประภัสร์ ผู้บัญชาการตำรวจแห่งชาติ ได้สั่งการให้ผู้บังคับการกองโยธาธิการตรวจสอบข้อเท็จจริงในประเด็นที่สารวัตรซัวเกี่ยวข้องกับการพนันออนไลน์ และละทิ้งหน้าที่ราชการ โดยให้พิจารณาดำเนินการตามอำนาจหน้าที่ หากพบว่ามีการละทิ้งหน้าที่หรือมีการกระทำผิดอื่นก่อให้เกิดความเสียหายต่อราชการจะดำเนินการทางวินัยและทางอาญาอย่างเด็ดขาด พร้อมทั้งสั่งให้ออกจากราชการไว้ก่อน
12 กุมภาพันธ์ 2566 พลตำรวจเอกดำรงศักดิ์ กิตติประภัสร์ ผู้บัญชาการตำรวจแห่งชาติ มอบหมาย พลตำรวจโทจิรภพ ภูริเดช ผู้บัญชาการตำรวจสอบสวนกลาง เป็นผู้รับผิดชอบการทำคดีของสารวัตรซัว ที่เกี่ยวข้องกับพนันออนไลน์และดำเนินการตรวจสอบเส้นทางการเงินของเครือข่ายสารวัตรซัว โดยได้กำชับหากพบผู้ใดเกี่ยวข้องจะถูกดำเนินการโดยไม่ละเว้น
15 พฤษภาคม 2566 พลตำรวจเอกดำรงศักดิ์ กิตติประภัสร์ ผู้บัญชาการตำรวจแห่งชาติ และพลตำรวจโทจิรภพ ภูริเดช ผู้บัญชาการตำรวจสอบสวนกลาง แถลงข่าวสรุปผลการกวาดล้างจับกุมเครือข่ายสารวัตรซัว ตรวจค้นหาเป้าหมายมากกว่า 80 เป้าหมาย จับกุมผู้ต้องหาได้ทั้งหมด 57 คน และยังมีผู้ต้องหาบางส่วนหลบหนีออกไปต่างประเทศอีก 19 คน ตรวจยึดทรัพย์สิน ได้แก่ เงินสด 33 ล้านบาท, ที่ดิน 1,298 ไร่, บัญชีธนาคาร 236 บัญชี, รถยนต์หรู 15 คัน และเหรียญสกุลเงินดิจิทัลกว่า 100 ล้านบาท รวมมูลค่าที่ตรวจยึดทรัพย์ได้ทั้งหมดกว่า 7,000 ล้านบาท
อาชีพการเมือง > ติดตามการจัดตั้งรัฐบาล

หลังการเลือกตั้งทั่วไปวันที่ 14 พฤษภาคม 2566 ชูวิทย์เดินหน้าติดตามการจัดตั้งรัฐบาลที่นำโดยพรรคก้าวไกลที่มีคะแนนเสียงเป็นอันดับหนึ่ง และพรรคเพื่อไทยที่มีคะแนนเสียงเป็นอันดับสอง รวมเสียงพรรคการเมือง 8 พรรค จัดทำ MOU เพื่อจัดตั้งรัฐบาลฝั่งประชาธิปไตย แต่ชูวิทย์ได้ออกมาแฉว่าการจัดตั้งรัฐบาลของฝั่งประชาธิปไตยมีการดีลลับข้ามขั้วโดยพรรคเพื่อไทยเจรจากับกลุ่มรัฐบาลชุดเดิมเพื่อจัดตั้งรัฐบาลโดยไม่มีพรรคก้าวไกล จนเป็นกระแสวิพากษ์วิจารณ์ว่าชูวิทย์ปั่นกระแสให้เกิดการแตกคอกันระหว่างพรรคก้าวไกลและพรรคเพื่อไทย
ชูวิทย์ประกาศเดินหน้าแฉเศรษฐา ทวีสิน แคนดิเดตนายกรัฐมนตรีของพรรคเพื่อไทย หลังพรรคเพื่อไทยฉีก MOU และไปจัดตั้งรัฐบาลร่วมกับพรรคภูมิใจไทย พรรคพลังประชารัฐ และพรรครวมไทยสร้างชาติ ขัดกับสัญญาที่ให้ไว้ก่อนการเลือกตั้ง แต่เศรษฐากล่าวว่ามีความจำเป็น
อาชีพการเมือง > ภารกิจแฉเพื่อชาติ

ชูวิทย์เริ่มเปิดปฏิบัติการแฉเศรษฐารวม 3 ตอน ตั้งแต่วันที่ 3 สิงหาคม 2566 ระบุว่าเศรษฐาขาดคุณสมบัติตามรัฐธรรมนูญแห่งราชอาณาจักรไทย มาตรา 160 โดยพุ่งเป้าไปที่การบริหารงานในขณะที่เศรษฐาดำรงตำแหน่งกรรมการผู้จัดการใหญ่ของบริษัทแสนสิริ ชูวิทย์กล่าวหาว่าเศรษฐาในฐานะผู้บริหารรู้เห็นเป็นใจกับผู้ขายในการหลบเลี่ยงภาษีที่ดิน 521 ล้านบาท และร่วมกับกรรมการบริหารรายอื่นของแสนสิริปั่นราคาที่ดินเพื่อหวังเงินทอนทำให้ผู้ถือหุ้นเสียประโยชน์ โดยวันที่ 4 สิงหาคม 2566 ชูวิทย์ได้ยื่นกล่าวโทษเศรษฐาและกรรมการบริหารของแสนสิริว่ารู้เห็นเป็นใจในการหลบเลี่ยงภาษีที่ดินต่อกรมสรรพากร ให้ตรวจสอบการเสียภาษีที่ดินกรณีดังกล่าว
7 สิงหาคม 2566 เศรษฐาตอบโต้โดยการยื่นฟ้องชูวิทย์ในข้อหาหมิ่นประมาทและเรียกร้องค่าเสียหาย 500 ล้านบาท
16 สิงหาคม 2566 ชูวิทย์ฟ้องกลับเศรษฐาและทนายความของเศรษฐาข้อหาหมิ่นประมาท ฟ้องเท็จ และเปิดเผยข้อมูลส่วนบุคคล
17 สิงหาคม 2566 ชูวิทย์ยื่นกล่าวโทษเศรษฐาต่อพล.ต.อ. สุรเชษฐ์ หักพาล รองผู้บัญชาการตำรวจแห่งชาติ ให้สืบสวนการซื้อที่ดินและการใช้นอมินีเข้าตัดราคาที่ดินของเศรษฐาและกรรมการบริหารของแสนสิริ รวมทั้งยื่นกล่าวโทษต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ให้ตรวจสอบธรรมาภิบาลของบริษัทแสนสิริ
18 สิงหาคม 2566 เศรษฐาอัดคลิปโต้ชูวิทย์ ยืนยันการซื้อขายที่ดินดำเนินการด้วยความถูกต้องตามกฎหมายในทุกขั้นตอน ไม่เคยมีวิธีการนอกระบบกฎหมายเพื่อเบียดบังผลประโยชน์ของรัฐหรือแสวงหาประโยชน์เป็นการส่วนตัว พร้อมกล่าวหาว่าที่ชูวิทย์แฉตนเพราะโกรธเคืองที่แสนสิริไม่ยอมซื้อที่ดินของชูวิทย์ ในวันเดียวกันชูวิทย์โต้กลับตั้งคำถามว่าเมื่อที่ดินของตนขายไปแล้วจะไปขายซ้อนให้แสนสิริได้อย่างไรพร้อมยืนยันว่าตนพูดโดยมีเอกสารราชการรองรับแต่นายเศรษฐาพูดด้วยปากเปล่า
21 สิงหาคม 2566 ชูวิทย์แถลงปิดจบภารกิจแฉเพื่อชาติ โดยกล่าวยุติบทบาทการแฉเพื่อชาติของตนเอง พร้อมขอให้สมาชิกสภาผู้แทนราษฎร และสมาชิกวุฒิสภา พิจารณาคุณสมบัตินายกรัฐมนตรีของประเทศไทยให้ถี่ถ้วน โดยการส่งจดหมายข้อมูลที่ตนแฉนายเศรษฐา จำนวน 747 ฉบับ ถึงสมาชิกรัฐสภาทุกคนเพื่อประกอบการพิจารณา
อย่างไรก็ตาม 22 สิงหาคม 2566 ที่ประชุมรัฐสภามีมติ 482 ต่อ 165 เห็นชอบให้นายเศรษฐา ทวีสิน เป็นนายกรัฐมนตรีคนที่ 30 ของประเทศไทย
งานบันเทิง > ละคร

พระจันทร์ซ่อนดาว ช่อง 3 (พ.ศ. 2551)
งานบันเทิง > พิธีกร

โทรทัศน์
พ.ศ. 2560 : รายการ ข่าวเย็นไทยรัฐ ช่วง ชูวิทย์ ตีแสกหน้า
พ.ศ. 2560 : รายการ เรื่องเล่าเช้านี้ ช่วง ชูวิทย์ มีเรื่องเล่า
ครอบครัว

ชูวิทย์ สมรสครั้งแรกกับเคต ดับเบิลยู. จอห์นสัน มีบุตรด้วยกันสองคน ครั้งที่สองกับงามตา (สกุลเดิม สุขนิรันดร์) มีบุตรด้วยกันสี่คน และมีบุตรนอกสมรสที่รับรองแล้วกับสุรัชดา แววศรี มีบุตรรวมกันทั้งหมด 7 คน ดังนี้
เคต ดับเบิลยู. จอห์นสัน (Kate W. Johnson) หญิงชาวแคนาดา-อเมริกัน และมีบุตรด้วยกันสองคน คือ
ลีนา ดับเบิลยู. จอห์นสัน
ลีแอน ดับเบิลยู. จอห์นสัน
งามตา กมลวิศิษฎ์ (สกุลเดิม สุขนิรันดร์) ปัจจุบันแยกทางกันแล้ว มี บุตร-ธิดา 4 คน คือ
ต้นตระกูล กมลวิศิษฎ์ (ชื่อเล่น ต้น) สมรสกับชาวดี เชอร์ม็อค มีบุตรชื่อมารีนา และมาร์โค กมลวิศิษฎ์
เติมตระกูล กมลวิศิษฎ์ (ชื่อเล่น เติม) สมรสกับหทัยภัทร สมรรถวิทยาเวช เมื่อเดือนสิงหาคม พ.ศ. 2562 มีบุตรชื่อ เพิ่มตระกูล กมลวิศิษฎ์
ตระการตา กมลวิศิษฎ์ (ชื่อเล่น ต๊ะ)
ต่อตระกูล กมลวิศิษฎ์ (ชื่อเล่น ต่อ)
สุรัชดา แววศรี
ดวงตระการ กมลวิศิษฎ์ (ชื่อเล่น ตระ)
นอกจากนี้ชูวิทย์ยังรับชาวดี เชอร์ม็อค อดีตนักแสดงหญิง เข้าเป็นบุตรบุญธรรมตั้งแต่อายุได้ 4 ขวบ
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

"สนธิ" ยื่นสรรพากรสอบ "ชูวิทย์" ปมซื้อขายที่ดินหลังโรงแรมเดอะเดวิสฯ เข้าข่ายนิติกรรมอำพราง
ชูวิทย์.คอม เก็บถาวร 2018-08-02 ที่ เวย์แบ็กแมชชีน
ชูวิทย์ออนไลน์.คอม เก็บถาวร 2013-01-29 ที่ เวย์แบ็กแมชชีน
พรรครักประเทศไทย เก็บถาวร 2022-03-30 ที่ เวย์แบ็กแมชชีน
ชูวิทย์ กมลวิศิษฎ์ ที่ยูทูบ
ชูวิทย์ กมลวิศิษฎ์ ที่เฟซบุ๊ก
ชูวิทย์ กมลวิศิษฎ์ ที่เอกซ์ (ทวิตเตอร์)
| ด ค กพรรครักประเทศไทย |
| --- | --- | --- |
| หัวหน้าพรรค |  ชูวิทย์ กมลวิศิษฎ์  |  |
| เลขาธิการพรรค |  ชัยวัฒน์ ไกรฤกษ์  สุพัสรา นราแย้ม  |  |
ชูวิทย์ กมลวิศิษฎ์ ในปี พ.ศ. 2554
สนามกีฬาเทศบาลไทเป

| --- | --- |


ชื่อเต็ม: สนามกรีฑาเมืองไทเป
ที่ตั้ง: ไทเป, ประเทศไต้หวัน
ความจุ: 20,000
พื้นผิว: หญ้า
การก่อสร้าง
ก่อสร้าง: 2009
เปิดใช้สนาม: 2009
การใช้งาน
ฟุตบอลทีมชาติจีนไทเป กีฬาผู้พิการทางการได้ยินโลกฤดูร้อน 2009 กีฬามหาวิทยาลัยโลกฤดูร้อน 2017
สนามกีฬาเทศบาลไทเป (อังกฤษ: Taipei Municipal Stadium; จีน: 臺北田徑場 หรือ 台北田徑場) เป็นสนามกีฬาอเนกประสงค์ตั้งอยู่ที่กรุงไทเป, ประเทศไต้หวัน
การยึดกรุงดามัสกัส (พ.ศ. 2461)

การเข้ายึดกรุงดามัสกัส เกิดขึ้นเมื่อวันที่ 1 ตุลาคม ค.ศ. 1918 ภายหลังจากการเข้ายึดครองไฮฟาและชัยชนะที่ยุทธการที่ซามาก์ฮ ซึ่งเปิดทางสำหรับการติดตามไล่ล่าไปทางเหนือจากทะเลกาลิลีและการโจมตีทรานส์จอร์แดนครั้งที่สาม ซึ่งเปิดทางไปสู่ Deraa และติดตามภายในประเทศ ภายหลังจากชัยชนะอย่างเด็ดขาดของกองกำลังรบนอกประเทศอียิปตป์ในยุทธการที่เมกิดโดในช่วงการทัพไซนายและปาเลสไตน์ในสงครามโลกครั้งที่หนึ่ง กรุงดามัสกัสได้ถูกยึดครองโดยกองพลน้อยภูเขาทะเลทรายและกองทัพชารีเฟียล ฮิญาซของเจ้าชายฟัยศ็อลได้เข้าปิดล้อมเมือง ภายหลังจากกองทหารม้าได้ติดตามไล่ล่าไปทางเหนือตามถนนสายหลักสองสายไปยังกรุงดามัสกัส ในช่วงที่ติดตามไลล่าไปยังกรุงดามัสกัส ทหารกองหลังจำนวนมากที่ถูกก่อตั้งโดยส่วนที่เหลือของกองทัพออตโตมันที่สี่ เจ็ด และแปดได้ถูกโจมตีและถูกจับกุมโดยกองทัพชารีเฟียลของเจ้าชายฟัยศ็อล กองพลน้อยภูเขาทะเลทราย กองพลทหารภูเขาออสเตรเลีย กองพลทหารม้าที่ 4 และที่ 5 ด้วยประสบความสำเร็จทางกลยุทธ์ที่สำคัญในการเข้ายึดกรุงดามัสกัสส่งผลให้เกิดการต่อสู้ทางการเมืองโดยตัวแทนจากฝรั่งเศส บริติช และกองทัพของเจ้าชายฟัยศ็อล
ในภายหลังจากชัยชนะที่ยุทธการที่ชารอนและยุทธการที่นาบลัสในช่วงยุทธการที่เมกิดโด เมื่อวันที่ 25 กันยายน การโจมตีแบบผสมโดยกองพลน้อยที่ 21 กองพลน้อยภูเขาทะเลทราย กองพลน้อยที่ 20 ซึ่งได้รับการสนับสนุนโดยการโจมตีทิ้งระเบิดทางอากาศอย่างกว้างขวาง ได้บรรลุวัตถุประสงค์ทั้งหมด กองทัพออตโตมันที่เจ็ดและแปดในเนินเขาจูเดียนได้ถูกบังคับโดยการโจมตีที่ Tulkarm และ Tabsor เพื่อปลดปล่อยและล่าถอย ในทางกลับกันก็บังคับให้กองทัพที่สี่ ทางตะวันออกของแม่น้ำจอร์แดนเพื่อหลีกเลี่ยงการล่าถอยออกจาก เมื่อพวกเขาถูกโจมตีโดยกองกำลังของ Chaytor อันเป็นผลมาจากการถอนกำลังครั้งนี้ เหล่าเชลยสงครามจำนวนมากได้ถูกจับกุมตัวที่ Jenin ในขณะที่ส่วนที่รอดชีวิตได้ล่าถอยกลับไปแนวหลังของกองกำลังทหารที่แข็งแกร่งที่ซามาก์ฮ
ผู้บัญชาการของกองกำลังรบนอกประเทศอียิปตป์ นายพล  Edmund Allenby ได้ออกคำสั่งให้กองพลน้อยภูเขาทะเลทรายของพลโท Harry Chauvel ให้ติดตามไล่ล่าส่วนที่เหลือของกองทัพออตโตมันที่สามและเข้ายึดครองกรุงดามัสกัส กองพลทหารม้าที่ 4 ได้เริ่มทำการติดตามไล่ล่า เข้าโจมตีกองทหารหลังตลอดเส้นทางถนนภายในประเทศที่ Irbid เมื่อวันที่ 26 กันยายน ที่ Er Remta และกองทัพชารีเฟียลของเจ้าชายฟัยศ็อลได้เข้ายึดครองกรุงดามัสกัส  เมื่อวันที่ 27 กันยายน กองพลทหารภูเขาออสเตรเลียได้เข้าโจมตีกองทหารหลังตลอดเส้นทางถนนหลักที่ Jisr Benat Yakub เมื่อวันที่ 27 กันยายน เข้ายึดครอง Quneitra ในวันต่อมา ที่ Sa'sa' เมื่อวันที่ 29/30 กันยายน และที่ Kaukab และ  Barada Gorge เมื่อวันที่ 30 กันยายน ค.ศ. ในขณะที่กองพลทหารม้าที่ 5 ยังได้เข้าโจมตีกองทหารหลังที่ Kiswe  ในวันเดียวกัน ภายหลังจากโจมตีที่ประสบความสำเร็จและการเข้ารุกของกองทัพน้อยทหารม้าเบาที่ 3 ได้รับคำสั่งให้มุ่งหน้าไปทางตอนเหนือของกรุงดามัสกัส เดินขบวนผ่านเมืองในช่วงเช้าของวันที่ 1 ตุลาคม เพื่อเข้าโจมตีอย่างต่อเนื่องต่อกองทหารหลังที่เหลือ ทำการตัดเส้นทางถนนไปยังเมืองฮอมส์
วิบูลย์ ธรรมบุตร

| วิบูลย์ ธรรมบุตรม> ว.ม., ป.ช. |
| --- | --- |

รัฐมนตรีว่าการกระทรวงเกษตร และรัฐมนตรีว่าการกระทรวงสหกรณ์
ดำรงตำแหน่ง 23 กันยายน พ.ศ. 2500 – 26 ธันวาคม พ.ศ. 2500
นายกรัฐมนตรี: พจน์ สารสิน
รัฐมนตรีว่าการกระทรวงเกษตร
ดำรงตำแหน่ง 1 มกราคม พ.ศ. 2501 – 20 ตุลาคม พ.ศ. 2501
นายกรัฐมนตรี: ถนอม กิตติขจร
 
ข้อมูลส่วนบุคคล
เกิด: 27 มิถุนายน พ.ศ. 2441 อำเภอเมืองกำแพงเพชร จังหวัดกำแพงเพชร
เสียชีวิต: 2 กรกฎาคม พ.ศ. 2509 (68 ปี)
คู่สมรส: กุ่มศรี ธรรมบุตร
บุตร: 9 คน

วิบูลย์ ธรรมบุตร หรือ หลวงวิบูลวันกิจ อดีตรัฐมนตรีว่าการกระทรวงเกษตร รัฐมนตรีว่าการกระทรวงสหกรณ์ อดีตนายกสภามหาวิทยาลัยเกษตรศาสตร์
ประวัติ

วิบูลย์ ธรรมบุตร เกิดเมื่อวันที่ 27 มิถุนายน พ.ศ. 2441 ที่ตำบลในเมือง อำเภอเมือง จังหวัดกำแพงเพชร เป็นบุตรของนายทันและนางคง ธรรมบุตร
ในปี พ.ศ. 2450 นายวิบูลย์ได้เข้ามาศึกษาในกรุงเทพฯ โดยอาศัยอยู่กับญาติซึ่งมีบ้านพักติดกับวัดสระเกศราชวรมหาวิหาร ศึกษาภาษาอังกฤษครั้งแรกกับสมเด็จพระอริยวงศาคตญาณ (อยู่ ญาโณทโย) ต่อมาได้เรียนจนสำเร็จชั้นมัธยมปี่ที่ 6 จากโรงเรียนมัธยมวัดเทพศิรินทร์ และเรียนในแผนกวนศาสตร์ (ป่าไม้) คณะยนตรศึกษา (จุฬาลงกรณ์มหาวิทยาลัย) จากนั้นในปี พ.ศ. 2461-2462 ได้รับทุนรัฐบาลไปศึกษาวิชาการป่าไม้ ณ ประเทศพม่า ได้รับประกาศนียบัตรวิชาการป่าไม้ชั้นสูง และประกาศนียบัตรปฐมพยาบาล
นายวิบูลย์ ธรรมบุตร ได้สมรสกับนางกุ่มศรี มีบุตรธิดา 9 คน และได้ถึงแก่อนิจกรรมเมื่อวันที่ 2 กรกฎาคม พ.ศ. 2509
การทำงาน

วิบูลย์ เข้ารับราชการในปี พ.ศ. 2463 ในตำแหน่งรองผู้ช่วยเจ้ากรมป่าไม้ ชั้นสอง กรมป่าไม้ กระทั่งในปี พ.ศ. 2495 ได้รับการแต่งตั้งเป็นผู้อำนวยการองค์การอุตสาหกรรมป่าไม้ ซึ่งดำรงตำแหน่งนี้ตลอดมา และพ้นจากตำแหน่งเมื่อวันที่ 1 ตุลาคม พ.ศ. 2508 ขณะดำรงตำแหน่งผู้อำนวยการองค์การอุตสาหกรรมป่าไม้ ได้รับพระบรมราชโองการโปรดเกล้าฯ ให้ดำรงตำแหน่งรัฐมนตรี 2 วาระ คือ เป็นรัฐมนตรีว่าการกระทรวงเกษตร และรัฐมนตรีว่าการกระทรวงสหกรณ์ ในคณะรัฐมนตรีไทย คณะที่ 27 ซึ่งมีนายพจน์ สารสิน เป็นนายกรัฐมนตรี และเป็นรัฐมนตรีว่าการกระทรวงเกษตร คณะรัฐมนตรีไทย คณะที่ 28 ซึ่งมีพลโทถนอม กิตติขจร (ยศในขณะนั้น) เป็นนายกรัฐมนตรี
ในขณะดำรงตำแหน่งรัฐมนตรี เขาได้รับแต่งตั้งเป็นนายกสภามหาวิทยาลัยเกษตรศาสตร์ อีกตำแหน่งหนึ่ง
เครื่องราชอิสริยาภรณ์

พ.ศ. 2507 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2504 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2500 –  เหรียญจักรพรรดิมาลา (ร.จ.พ.)
นุง

| --- | --- |
หญิงชาวนุง
ภูมิภาคที่มีประชากรอย่างมีนัยสำคัญ
ประเทศเวียดนาม, ประเทศจีน
 เวียดนาม: 1,083,298 (ค.ศ. 2019)
 จีน: ไม่ทราบ
ภาษา
ภาษานุง, เวียดนาม, จีน
ศาสนา
ศาสนาพื้นเมืองนุง, ลัทธิโม่
กลุ่มชาติพันธุ์ที่เกี่ยวข้อง
จ้วงและตั่ย 
ชาวนุง หรือ ชาวไทนุง เป็นกลุ่มชนซึ่งมีความคล้ายคลึงกันในหลายด้าน ทั้งด้านภาษา วัฒนธรรม และเครื่องแต่งกายแบบเดียวกัน และชนกลุ่มนี้มักอยู่ด้วยกันในหมู่บ้านกัน ที่พวกเขาซึ่งมักถูกเรียกว่าชาวไทนุง ชนกลุ่มนี้อาศัยอยู่ทางจังหวัดกาวบั่งและจังหวัดหลั่งเซิน และอาจถือได้ว่าชาวไทนุงเป็นพวกเดียวกับกลุ่มชาติพันธุ์ที่พูดภาษาตระกูลขร้า-ไทในท้องถิ่นต่าง ๆ ของประเทศเวียดนาม
ข้อมูล

Barlow, Jeffrey (2005). "The Zhuang: A Longitudinal Study of Their History and Their Culture". Pacific University. คลังข้อมูลเก่าเก็บจากแหล่งเดิมเมื่อ 2007-02-06.
Blust, Robert (1996). "Beyond the Austronesian Homeland: The Austric Hypothesis and Its Implications for Archaeology".  ใน Goodenough, Ward H. (บ.ก.). Prehistoric Settlement of the Pacific, Volume 86, Part 5. Transactions of the American Philosophical Society. Vol. 86. American Philosophical Society. pp. 117–158. doi:10.2307/1006623. ISBN 978-0-871-69865-0. JSTOR 1006623.
Brown, Michael Edward; Ganguly, Sumit (2003). Fighting Words: Language Policy and Ethnic Relations in Asia. MIT Press. ISBN 978-0-262-52333-2.
GSO (June 2010). "The 2009 Vietnam Population and Housing Census: Completed Results". General Statistics Office of Vietnam. สืบค้นเมื่อ 26 November 2013.
Hoàng Nam (2008). The Nùng ethnic group of Việt Nam. Hanoi: Thế Giới Publishers.
Hoover, Daniel J. (2010). The migration of Chinese-Vietnamese from Vietnam : the Truong Family. Department of History, Baylor University (Thesis). คลังข้อมูลเก่าเก็บจากแหล่งเดิมเมื่อ 2016-11-08. สืบค้นเมื่อ 2021-10-12.
Johnson, Eric C. (September 2010). In cooperation with Mingfu Wang (王明富). "A Sociolinguistic Introduction to the Central Taic Languages of Wenshan Prefecture, China" (PDF). SIL Electronic Survey Report (2010–027). คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 2021-10-12.
Minahan, James B. (2012-08-30). Ethnic Groups of South Asia and the Pacific: An Encyclopedia. ABC-CLIO. ISBN 9781598846607.
Nguyễn, Thị Yên (2009). Tày-Nùng Folk Beliefs. Hanoi: Social Sciences Publishing House. Vb 47561.
Wilson, Nancy F.; Vy, Thị Bé (1976). Sẹc mạhn slú Nohng Fạn Slihng = Ngũ-vụng Nùng Phạn Slinh = Nung Fan Slihng vocabulary: Nung-Viêt-English (PDF). Summer Institute of Linguistics.
อ่านเพิ่ม

Đoàn, Thiện Thuật. Tay-Nùng Language in the North Vietnam. [Tokyo?]: Instttute [sic] for the Study of Languages and Cultures of Asia and Africa, Tokyo University of Foreign Studies, 1996.
แหล่งข้อมูลอื่น

Nùng People in Vietnam
The Nùng
Nùng - Vietnam Ethnic Group
ศาลโลก

ศาลโลก อาจหมายถึง
ศาลระหว่างประเทศซึ่งมีสำนักอยู่ ณ กรุงเฮก ประเทศเนเธอร์แลนด์
ศาลยุติธรรมระหว่างประเทศ (International Court of Justice)
ศาลอาญาระหว่างประเทศ (International Criminal Court)
ศาลอนุญาโตตุลาการถาวร (Permanent Court of Arbitration)
ศาลสถิตยุติธรรมระหว่างประเทศ (Permanent Court of International Justice), ศาลในอดีต
ยง จุน-ฮย็อง

| ยง จุน-ฮย็อง |
| --- | --- |
จุนฮย็องในเดือนพฤษภาคม 2018
เกิด: ยง แจ-ซุน  (1989-12-19) 19 ธันวาคม ค.ศ. 1989 (35 ปี) โซล, ประเทศเกาหลีใต้
อาชีพ: นักร้อง นักแต่งเพลง แร็ปเปอร์ ผู้ผลิตแผ่นเสียง นักแสดง
คู่สมรส: ฮย็อนอา (สมรส 2024)
อาชีพทางดนตรี
แนวเพลง: เคป็อป R&B ฮิพฮอพ
เครื่องดนตรี: ร้องนำ เปียโน
ช่วงปี: 2007–ปัจจุบัน
ค่ายเพลง: Around Us Cube BLACK MADE
 
| --- | --- |
Korean name
ฮันกึล: 용준형
อาร์อาร์: Yong Jun-hyeong 
เอ็มอาร์: Yong Chunhyŏng 
ชื่อเกิด
ฮันกึล: 용재순
อาร์อาร์: Yong Jae-sun 
เอ็มอาร์: Yong Chaesun 
ยง จุน-ฮย็อง (เกาหลี: 용준형, อักษรโรมัน: Yong Jun-hyung; เกิด 19 ธันวาคม พ.ศ. 2532) รู้จักกันทั่วไปในชื่อ จุนฮยอง เป็นนักร้อง, นักแต่งเพลง, แร็ปเปอร์, ผู้ผลิตแผ่นเสียง และนักแสดงชาวเกาหลีใต้ เขาเคยเป็นสมาชิกวงไฮไลต์ของวงดนตรีบอยแบนด์เคป็อป (เดิมชื่อ Beast) ตั้งแต่ปี 2552 ถึง 2562 เขาออกจากวงหลังจากยอมรับว่าดูวิดีโอที่ผิดกฎหมาย ตำรวจระบุว่าเขาเพิ่งถูกพิจารณาว่าเป็นพยานในช่วงเวลานี้ในกรณีอื้อฉาว Burning Sun
ในฐานะศิลปินเดี่ยวเขาได้ปล่อยเพลงประกอบละครเรื่อง Flower (2013) และอัลบั้มเต็ม 1 อัลบั้มชื่อ Goodbye 20's (2018). เขายังแสดงในละครเกาหลีเรื่อง Monstar (2013) และ Coffee, Do Me a Favor (2018) อีกด้วย
คาซูฮะ นากามูระ

| คาซูฮะ นากามูระ |
| --- | --- |
คาซูฮะ ในเดือนสิงหาคม ค.ศ. 2024
เกิด:  (2003-08-09) 9 สิงหาคม ค.ศ. 2003 (21 ปี)
ชื่ออื่น: คาซูฮะ
อาชีพ: นักร้อง
อาชีพทางดนตรี
แนวเพลง: เคป็อป เจป็อป
เครื่องดนตรี: เสียงร้อง
ช่วงปี: 2022–ปัจจุบัน
ค่ายเพลง: ซอร์ซ
สมาชิกของ: เลเซราฟิม
 นักดนตรี
ลายมือชื่อ

คาซูฮะ นากามูระ (ญี่ปุ่น: 中村 一葉; โรมาจิ: Nakamura Kazuha เกิดวันที่ 9 สิงหาคม ค.ศ. 2003) รู้จักกันดีในชื่อคาซูฮะ เป็นนักร้องชาวญี่ปุ่นและอาศัยอยู่ในเกาหลีใต้ เธอเป็นสมาชิกของเกิร์ลกรุปเกาหลีใต้เลเซราฟิม
คาซูฮะเกิดที่เมืองโคจิ ประเทศญี่ปุ่น และมีพื้นฐานด้านบัลเลต์ เธอศึกษาที่ Dutch National Ballet Academy ในเนเธอร์แลนด์ Bolshoi Academy ในมอสโกและรัสเซีย และ Royal Ballet School ในสหราชอาณาจักร เธอได้รับการประกาศให้เป็นสมาชิกคนที่ห้าของเลเซราฟิม เมื่อวันที่ 8 เมษายน ค.ศ. 2022 คาซูฮะอ้างถึงวงเกิร์ลกรุปเกาหลีใต้แบล็กพิงก์ ว่าเป็นแรงบันดาลใจของเธอในการเปลี่ยนจากบัลเล่ต์มาเป็นเคป็อป
นอกจากงานของเธอกับเลเซราฟิมแล้ว คาซูฮะยังได้เป็นนางแบบให้กับ Etude House และ Calvin Klein และเธอยังเป็นที่รู้จักจากวิดีโอออกกำลังกายของเธอ
ผลงานเพลง

สำหรับคาซูฮะทำงานร่วมกับเลเซราฟิม ดูที่ ผลงานเพลงของเลเซราฟิม
ผลงานเพลง > เครดิตการแต่งเพลง

เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
| ชื่อ | ปี | อัลบั้ม | ศิลปิน | เนื้อเพลง |
| --- | --- | --- | --- | --- |
| "Between you, me and the lamppost" (피어나) | 2023 | อันฟอร์กิฟเวน | เลเซราฟิม |  |
| "Swan Song" | 2024 | อีซี | เลเซราฟิม |  |
โรงเรียนนวมินทราชินูทิศ เตรียมอุดมศึกษาน้อมเกล้า
สัญลักษณ์ประจำโรงเรียน

พระเกี้ยว : พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้ากระหม่อมกำหนดให้ "พระเกี้ยว" เป็นพิจิตรเรขา หรือสัญลักษณ์ประจำรัชกาลพระองค์ หรือที่เรียกกันว่า "ตราจุลมงกุฎ" ซึ่งแต่เดิมมาพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าโปรดกระหม่อม ให้กำหนดเครื่องหมายพระเกี้ยวเป็นตราประจำโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว เมื่อทรงสถาปนาจุฬาลงกรณ์มหาวิทยาลัยแล้ว ตราพระเกี้ยวซึ่งเป็นตราประจำโรงเรียน ก็กลายมาเป็นตราประจำมหาวิทยาลัย เป็นต้นมาตราบจนปัจจุบัน การใช้หมอนรองรับพระเกี้ยวเป็นสีชมพูนั้น เนื่องด้วยวันอังคารเป็นวันพระบรมราชสมภพของพระบาทสมเด็จพระจุลจอมเกล้าอยู่หัวนั่นเอง โรงเรียนนวมินทราชินูทิศ เตรียมอุดมศึกษาน้อมเกล้า ได้รับพระราชทานพระบรมราชานุญาตให้ "พระเกี้ยว" เป็นสัญลักษณ์ประจำโรงเรียน
มงกุฎขัตติยราชนารี ประดับพระนามาภิไธยย่อ สก. : มงกุฎขัตติยราชนารี คือ พระมหาพิชัยมงกุฎประดับพระนามาภิไธยย่อ สก. อันเป็นสัญลักษณ์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระมหาพิชัยมงกุฎเป็นหนึ่งในเครื่องเบญจราชกกุธภัณฑ์ในสมัยกรุงสุโขทัยเละกรุงศรีอยุธยาเป็นราชธานี ในสมัยกรุงรัตนโกสินทร์นี้ได้เรียกว่า "พระมหาพิชัยมงกุฎ" สร้างขึ้นมาในรัชกาลพระบาทสมเด็จพระพุทธยอดฟ้าจุฬาโลกมหาราช เป็นพระมหาพิชัยมงกุฎทองคำลงยาราชาวดี มีกระจังเป็นดอกไม้ไหวประดับด้วยจินดามณี เมื่อแรกสร้างไม่มีพระจอน และที่ยอดมงกุฎก็เป็นยอดพุ่มทรงข้าวบิณฑ์ ต่อมาในสมัยรัชกาลที่ 4 ได้ทรงสร้างพระจอนเพิ่มขึ้น และเปลี่ยนยอดมงกุฎเป็นเพชรลูกขนาดใหญ่ ซึ่งพระราชทานชื่อว่า "พระมหาวิเชียรมณี" พระมหากษัตริย์ทรงพระมหาวิชัยมงกุฎเป็นโอกาสแรกในวันถวายสิริราชสมบัติในพระราชพิธีบรมราชาภิเษก และในโอกาสต่อมา เมื่อเสด็จออกมหาสมาคมในการพระราชพิธีเดียวกัน โรงเรียนนวมินทราชินูทิศ เตรียมอุดมศึกษาน้อมเกล้า ได้รับพระราชทานพระราชานุญาตให้ เข็มมงกุฎขัตติยราชนารีประดับพระนามาภิไธยย่อ สก. เป็นตราประจำโรงเรียน ใช้ประดับอกเสื้อนักเรียน เหนืออักษรย่อ น.ต.อ.น.
อาคารและสถานที่ภายในบริเวณโรงเรียน > อาคารต่าง ๆ

อาคารเรียน : เป็นอาคาร 7 ชั้น ใช้เป็นอาคารเรียน ห้องพักคณาจารย์ ห้องสมุด ห้องศูนย์วิชาการต่าง ๆ ห้องเรียนสีเขียว ห้องโสตทัศนศึกษา ห้องปฏิบัติการทางวิทยาศาสตร์ และเป็นที่ตั้งของโรงอาหารหน่วยงานต่าง ๆ ของโรงเรียน เช่น สำนักงานผู้อำนวยการ สำนักงานกลุ่มบริหารงานวิชาการ สำนักงานกลุ่มบริหารงานบุคคล สำนักงานกลุ่มบริหารงบประมาณ สำนักงานกลุ่มบริหารงานทั่วไป
หอประชุม 100 ปีสมเด็จย่า : เป็นอาคาร 3 ชั้น ชั้นล่างเป็นสหกรณ์โรงเรียน ห้องดนตรีไทย ห้องดนตรีสากล ห้องนาฏศิลป์ ธนาคารโรงเรียนและโรงอาหารขนาดเล็ก ชั้นที่สองเป็นศูนย์ศึกษาด้วยตนเอง ห้อง IT ห้องคหกรรม และชั้นที่สาม เป็นที่ตั้งของหอประชุม
เรือนเกษตร : เป็นอาคารที่ใช้เรียนในวิชาเกษตร
เรือนพลานามัย : เป็นอาคารที่ใช้เรียนวิชาพลานามัยและศิลปะ
อาคารและสถานที่ภายในบริเวณโรงเรียน > หอพระพุทธรูปประจำโรงเรียน

หอพระพุทธรูปประดิษฐานสมเด็จพระมหาราชทรงครุฑ พระพุทธรูปประจำโรงเรียนนวมินทราชินูทิศ เตรียมอุดมศึกษาน้อมเกล้า มีลักษณะเป็นอาคารจตุรมุขประดับเครื่องยอด ส่วนยอดเป็นพระเกี้ยว ใช้องค์ประกอบของพระเกี้ยวส่วนตั้งแต่รัดเกล้าขึ้นไปถึงยอด ตัดส่วนหมอนรองออกไป ใช้จตุรมุขรองรับ มีความ หมายถึง อิทธิบาท 4 (ฉันทะ, วิริยะ, จิตตะ, วิมังสา) ส่วนฐานเป็นฐานปัทม์ 2 ชั้น หรือเรียกว่าฐานบัว 2 ชั้น ออกแบบและคุมการสร้างโดยศิลปินแห่งชาติ อ.เฉลิมชัย โฆษิตพิพัฒน์ โดยที่ผู้อำนวยการโรงเรียนมีความปรารถนาที่จะจัดสร้างหอพระพุทธรูปให้มีลักษณะงดงาม ด้วยศิลปกรรมไทย คงเอกลักษณ์อันงดงามยิ่งของช่างสิบหมู่ เพื่อสืบสานงานศิลป์ของไทยไว้เป็นปูชนียสถานน้อมนำใจพุทธศาสนิกชน กล่อมเกลาจิตใจเยาวชนไทยรุ่นแล้วรุ่นเล่าสืบไป
อาคารและสถานที่ภายในบริเวณโรงเรียน > ลานกิจกรรม

สนามฟุตบอล : มีอัฒจันทร์ขนาดเล็กอยู่ด้านซ้ายมือของสนาม
ลานรวมใจ : อยู่ด้านหน้าของอาคารเรียน 7 ชั้น เป็นที่ประกอบพิธีการหน้าเสาธง และยังเป็นลานกีฬาอีกด้วย
ลานกีฬาฟ้า-ชมพู : อยู่ระหว่างหอประชุม 100 ปีสมเด็จย่ากับสนามบอล แบ่งเป็น 2 ส่วน คือ สนามบาสเกตบอล และสนามวอลเลย์บอล
อาคารและสถานที่ภายในบริเวณโรงเรียน > สถานที่พักผ่อนหย่อนใจ

สวนพฤกษ์ศาสตร์โรงเรียน
สวนวรรณพฤกษ์
ผู้มีอุปการคุณโรงเรียน

คุณหญิง สุชาดา ถิระวัฒน์
นายเผดิม สุวรรณโพธิ์
นายอุดม ชาติยานนท์